lv en lv en lv lv lv pt hbs_lat lv lv lv lv fr eo eo lv pt it hbs_lat lv hbs_lat lv sl es lv fi es lv en lv lv lv lv hbs_lat lv hbs_lat lv lt hbs_lat nn lv lv id pt lv ceb lv lv fi hbs_lat hbs_lat lt fi lv cs pl ceb en lv lv hbs_lat lv lv sv sl lv id lv sl es lv hbs_lat lv lv sv fi fr en lv lv pt hbs_lat lv lv lv lv sv lv en lv lv lv lv lv lv lv en lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lt lv lv lv lv en lt lv lv lv lv lv it lt lv lv lv lv it pt it lv lv lv lv lt id en pt lv lv es en en lv lv eo lv lv fi lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv hbs_lat lv lt lv lv lv fi lv en lv hbs_lat lv lv lv lt lv lv lv lv lv lv lv lv lv lv eo lv lv lv
Meklējot pirmatnību Laosas ziemeļu džungļos 2 – Adventures.lv
Tags: džungļineparastas tradīcijaspārgājienitempļi un svētvietastradicionālās rūpalasvietējie iedzīvotāji
Par ciematiem, kur tabaku vāra pusdienās un 15 gadīgas meitenes izliek gulēt atsevišķā būdiņā, lai viņas varētu ieprovēt ciema puiši.
Vakar lauzāmies cauri džungļiem, līdz sasniedzām kādu Akha cilts ciematu.  Cilts mednieki bija noķēruši čūsku, ko mums pagatavoja vakariņās. Pēc bagātīgā mielasta tika sasauktas ciema meitenes, kas demonstrēja savu masāžas mākslu. Par to visu lasiet šī pārgājiena dienasgrāmatas pirmajā daļā.
Savukārt šis rīts sākās ar pamatīgu jezgu zem mūsu mājas. Pa apakšu saimniekoja visa veida lopi, kas gaidīja, kad metīsim lejā ēdienu atliekas. Akha tautai mājas pieņemts celt uz pāļiem, lai apakšā zem caurās grīdas varētu dzīvoties mājlopi – pārsvarā cūkas un gaiļi. Ieleja tinās biezos miglas vālos. No džungļiem cēlās mitrums, kas jaucās kopā ar aizkurināto pavardu dūmiem.
Nolēmām sākt rītu ar avota apmeklējumu. Novērojām, ka ciema sievas viena pēc otras pazūd kādā stāvā ielejā ar lieliem groziem uz muguras (nu vispār jau uz galvas). Grozos rindojās no ķirbjiem izgrebtas krūkas. Sekojām viņām, līdz nonācām pie oficiālās ūdens ņemšanas vietas – bambusa cauruļvada, kas ietaisīts nelielā dambītī. Sievas piepildīja ķirbju krūkas un tad nomazgājās arī pašas – vienkārši pašaudamas pa saujai ūdens zem blūzes un zem svārkiem.
Tikām saulīte jau bija krietni pakāpusies. Mūsu pavadonis gatavoja vakar no medniekiem nopirkto vāveri. Tā mums būšot pusdienās.
Lēnā garā sākām soļot cauri ciematam uz takas sākumu. Pa ceļam varējām vērot cieminieku ikdienu.
Ciema viņā galā atradām takas sākumu. Kārtējā putna galva liecināja, ka izejam no animistu dievību apsargātās teritorijas un iesoļojam džungļu garu valstībā.
Pēc vairāku stundu laušanās cauri liānām un bambusiem, beidzot iznācām izcirtumā. Te džungļi tiekot izcirsti jauniem rīsa laukiem. Takas malā bija tā saucamās graudu noliktavas – palmu būdas, piebērtas pilnas ar rīsiem. Durvju šīm būdelēm nemaz nebija. Tie Laosieši te tik godīgi – no svešas būdiņas neņem!
Vienā tādā būdiņā notiesājām savu vāveri un iekārtojāmies uz diendusu. Ā, es gandrīz zobu izlauzu – vāveres ciskā bija palikusi skrots!
Ceļmalā satikām meitenes, kas vāca saknes. Meitenes uzmeklēja mālainajā nogāzē kautkādus lakstus un tad atspērušās vilka, līdz izrāva no zemes pus metru garu sakni – kā tādu garu redīsu vai burkānu.
Savukārt šo namiņu bija apsēduši termīti. Ilgi jau laikam tas nestāvēs.
Ciematos centrālo vietu vienmēr bija aizņēmušas melnās cūkas. Viņas izbaudīja savu neaizskaramību, līdz kamēr nonāca pārtikas ķēdē paredzētajā vietā.
Šī meitenīte, kā izskatījās, gaidīja jau savu trešo bērneli.
Ciema skola bija iekārtota visai pieticīgiem līdzekļiem- pārsvarā izmantojot bambusu. Kārlim uznāca nostaļģija pēc mācīšanās.
Nonācām tabakas audzēšanas apgabalā. Puikas spēlēja kājas bumbu ar tādu sapītu klūgu bumbiņu, kamēr sievas šķiroja un vītināja saulē tabaku. Pamēģinājām dūmu – diezgan kreftīgs. Bija jāklepo.
Apmetāmies pie kādas jaunas laosiešu ģimenes. Saimniekam bija nedaudz pāri 20 un šo namiņu uz vistas kājas viņš uzcēla savai ģimenei pirms pāris gadiem, kad viņiem piedzima mazais.
Puisis vienlaikus gan zelēja zaļo tabaku, gan vilka paša tītos papirosus. Tos viņš tina biezās pierakstītas skolnieku burtnīcas lapās. Papirosu garša nedaudz līdzinājās maniem pirmajiem smēķēšanas mēģinājumiem, kad biju pagatavojis pīpi no avīzes.
Vakarā tikām ielūgti uz viesībām pie ciema vecākā. Galdā tika likts ducis ēdienu, tai skaitā tvaicēta tabaka, pīles pakaļas asā čilli mērcē, mazas strauta zivteles, vārīti jauno paparžu dzinumi, palmas serde, ko mēs paši šodien ievācām uz takas, un vēl pāris jocīgas mērces. Tas viss bija jāēd ar rokām. Katram priekšā tika nolikta pamatīga bļoda lipīgo rīsu (sticky rice). Vajadzēja samīcīt rīsus plaukstā kā tādu lāpstiņu, un tad pa kārtai smelt katrā no mērces bļodām.
Kā tik ēdieni bija nobaudīti, galdā atkal parādījās milzu toveris ar zelējamo tabaku, kam sekoja arī maišelis ar pīpējamo tabaku un banānu lapām tās ietīšanai.
Pats ciema vecākais dižojās ar savu lasīšanas prasmi, lēnām boksterējot no angļu valodas grāmatas pirmklasniekiem paredzētos tekstus (ar lielām bildēm un attiecīgo vārdiņu, kas pierakstīts katrai no tām blakus:)
Vakarā atgriezāmies pie mūsu saimniekiem. Kādu stundu pakavējāmies pie ugunskura, malkodami vietējo Lao Lao kandžu un klausīdamies skumīgas laosiešu dziesmas, bet tad jau arī piezagās nogurums. Mums tika ierādīts pīts paklājiņš lielajā istabā, kamēr paši saimnieki saspiedās uz cita paklājiņa blakus aiz sienas. Te gan jāsaka, ka laosiešu izpratnē istabas ir aizgaldi, ko atdala palmu pinums. Un vēl jāsaka, ka daļa cieminieku pie ugunskura turpināja aurot un, ka nama ārsienas arī bija palmu lapu pinums.
Kad no rīta atvērām acis, saimniece jau rosījās pa virtuvi, kas bija ierīkota pie mūsu kājām pie pretējās sienas.
Ieturējām visai spēcinošas brokastis ar putru un banāniem. Ciema meitenes uzmanīja, lai mums nekā netrūktu.
Viesmīlīgais ciemats drīz pazuda rīta miglā un mūsu ceļš aizvijās tālāk mālainajos pakalnos.
Neticami, bet kaut kur zem mums bija daudzstāvu karsta alu sistēma. Pa kādu ļoti šauru caurumu (pāris metrus bija jālien pazemē kā sliekai) nonācām milzīgā, krāšņu stalaktītu pilnā alu labirintā.
Apkārt gan valdīja pilnīga tumsa, bet, pateicoties meistarīgam piegaismotāju darbam, mums izdevās safotografēt lieliskas alu bildes. Likām ekspozīcijas laiku ap minūti un izgaismojām ar lukturīšiem dažādus alas līmeņus. Dažās bildēs vēl redzamas piegaismotāju atstātās pēdas:) Tiesa, ar griestu izgaismošanu bija arī nedaudz jāuzmanās, jo zem mums bija vēl vairāki pazemes stāvi. Reiz gandrīz ievēlos kādā caurumā.
Nākamajā ciemā vērojām, kā, skaļai radio translācijai dārdot, visi ciema iedzīvotāji vilka pa zemi milzu dēli un līdzināja kādu laukumu. Izrādījās – tās bija klaušas. Proti, ja kāds iedzīvotājs sev būvēja jaunu māju, visam ciemam bija jāiet palīgā nolīdzibnāt laukums.
Laukuma līdzināšana laikam bija pats grūtākais visā celtniecībā, jo tālāk atlika vien sapīt kopā dažas palmu lapas. Gala rezultātā tika iegūts šāda paskata miteklis. Bijām khmu tautas apdzīvotā ciematā, tādēļ te mājas tika celtas uz zemes, nevis uz pāļiem.
Ak tavu laimi – pirmais veikals mūsu pārgājiena laikā! Nespējām atteikties no malka Lao beer. Ja godīgi, nekā vairāk jau tur arī nebija, ja nu vienīgi Ķīnā ražoti snaki krāsainos čaukstīgos papīrīšos.
Čilli ir neiztrūkstoša visu ēdienu sastāvdaļa.
Būdiņa pie mājas, kurā ģimene izmitina savu meitu, kad tā sasniedz 15 gadu vecumu. Meita sāk gulēt atsevišķi no ģimenes, un katru nakti pie viņas var iegriezties kāds no ciema puišiem. Ja puisim meita iepatīkas, abi svin kāzas. Ja ne, citu nakti nāk cits puisis.
Viesojāmies kādā khmu ģimenē, kas mūs cienāja ar ūdenspīpi. Interesanta konstrukcija – cigareti iesprauž bambusa caurulē, kas pildīta ar ūdeni, un dūms jāsūc pa caurules resno galu (ja vēl varētu tur degunu iedabūt, tad sanāktu tāda kā inhalācija:)
Sasniedzām lielceļu un nonācām atpakaļ civilizācijā. Pusdienas ieturējām vietējā restorānā. Telpa bija noformēta ar kādas labdarības organizācijas izplatītajiem plakātiem, bet gaidītā restorāna virtuve tomēr izrādījās tikai sievu bariņš, kas turpat aiz stūra plūca mums zosis un vārīja zupu.
Vakarā sasniedzām Kambodžas – Ķīnas lielceļu.  Ķīnas tuvums visam uzlika savu zīmogu. Viesnīca bija noformēta tipiskā ķīniešu stilā un arī tirgus placī valdīja ķīniešu ēšanas tradīcijas.
Nākamajā dienā mums priekšā 8 stundu brauciens līdz Luang Prabangai, kur mūki katru rītu garā rindā dodās pēc pārtikas ziedojumiem. Bet tas jau ir cits stāsts… Sekojiet mums Facebook, Twitter, Draugiem.
Uz Laosas-Kambodžas ekspedīcijas lapu!
STĀSTI NO ŠĪ CEĻOJUMA DIENASGRĀMATAS
Meklējot pirmatnību Laosas ziemeļu džungļos
Zinoši cilvēki teica, ka patiesu un autentisku pirmatnību Dienvidaustrumu Āzijā vēl var atrast vienī...
Laosas - Kambodžas Ekspedīcija
Zinoši cilvēki teica, ka patiesu un autentisku pirmatnību Dienvidaustrumu Āzijā vēl var atrast vienī...
Vang Vienga Laosā - karsta kalni, alas, upes un ne jau tikai tas vien...
13. ceļš jau kuro stundu vadāja mūsu busiņu pa stāvām, džungļiem noaugušām kalnu korēm. No Luang P...
Ankoras tempļi - septītais pasaules brīnums
Ankoras tempļi Pasaulē lielākā svētvieta, ko 12. gadsimtā cēlis Khmeru valdnieks Jayavarmans II. S...
Tags: džungļineparastas tradīcijaspārgājienitempļi un svētvietastradicionālās rūpalasvietējie iedzīvotāji
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
1001 jūdze Kubā (3)
1001 jūdze Turcijā (3)
Āfrikas Kilimandžaro un safari (9)
ASV Nacionālo Parku (10)
Bolīvijas Starp debesīm un zemi (6)
Burājam Grieķu Kiklādēs (4)
Cabo Verde sailing (4)
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
Patagonija 2: leģendārie transkontinentālie ceļi Ruta 40 un Carretera Austral
Patagonija 1: Čīles vulkāni, lietus meži un karstie avoti
Laivošana pa Soomaa applūdušajām pļavām
Pa Toskānas skaistākajiem vīna ceļiem 3: Arezzo – Chianti – Florence – Pisa
Pa Toskānas skaistākajiem vīna ceļiem 2: Cortona – Montepulciano – Monticchiello – Bagni di San Filippo – Pienza – Montalcino
Pa Toskānas skaistākajiem vīna ceļiem 1: Volterra – San Gimignano – Sjēna
Mežonīgi skaistā Islande: lielais ziemeļu un vidienes aplis
Liepāja ar velo – fiz-kulturāli gastronomisko baudu cienītājiem:)
Sēlija – Latvijas piektais, vismazāk zināmais novads. Jaunjelgava un tās apkārtne.
Ūdens līmenis Amatā u.c. upēs. Līmeņa prognoze. Amatas braucienu video.
Kipras visu laiku klusākā vasara
Skotijas skaistākais daudzdienu pārgājiens – West Highland Way
Ar kajaku pa Maldīvu salu atoliem
Skaistākās vietas, ko apmeklēt Dienviditālijā
Sentiero degli Dei – gleznaina taka augstu virs Tirēnu jūras
Brīnumjaukās Pelestrīnas salas noskaņas pie Venēcijas
Horvātijas un Melnkalnes brīnišķīgā piekraste pie Dubrovnikas
Sāmsalā maijā zied visi meži
Horvātija / Top ceļojumi
Pa Horvātijas salām un pussalām
Norvēģija / Top ceļojumi
Norvēģijas 5 labākie pārgājiena maršruti
Itālija / Top ceļojumi
Dolomītu skaistākās via ferratas: SOSAT
Latvija / Top ceļojumi
Tebra – jauka, pirmatnēja Kurzemes upe, par kuru līdz šim neko nebijām dzirdējuši
Holande / Top ceļojumi
Ēģipte / Top ceļojumi
Ēģipte: Tuksnesī, Nīlas krastos un Luksoras varenajos tempļos un kapenēs
Igaunija / Latvija / Top ceļojumi
Braucam lūkoties bijušo Latvijas teritoriju – Roņu salu
Kipra / Top ceļojumi
Kipras visu laiku klusākā vasara
Slēpošana Soldenā aktuālās mūzikas ritmos VIDEO KLIPS
Lieldienas aiz Polārā loka (slēpju pārgājiens Lapzemes tundrā). Tagad arī VIDEO
Indonēzijas Vulkānu Ekspedīcijas 2 min VIDEO
Ar jahtu pa Grieķu Kiklādēm: piestājam Naxos salā
Pasaulē skaistākie pārgājieni esot Kauai salā, Havajās. Nu tad ievērtējiet!
Kāpiens 5822 m augstajā El Misti vulkānā Peru
Le Grand Canon du Verdon – lielākais Eiropas kanjons
VĒL PAR ŠO VALSTI
Laosas – Kambodžas Ekspedīcija
Vang Vienga Laosā – karsta kalni, alas, upes un ne jau tikai tas vien…
Meklējot pirmatnību Laosas ziemeļu džungļos
UN TE VĒL CITI STĀSTI PAR LĪDZĪGĀM AKTIVITĀTĒM
Manyaras ezers un Ngorongoro krāteris. Izbaudiet savannas krāsas!
Iquitos – pilsēta pašā Amazones džungļu vidū
Marokas avantūras filmas pirmizrāde: kaut ko tādu K-Suns vēl nebija pieredzējis:)
Fuerteventura – vulkāni, tuksneši un planētas vientulīgākās pludmales
Takla Makans – Kas tajā ieiet, no tā vairs neiznāk – VIDEO
alas alpīnisms arhitektūras brīnumi armijas bunkuri atrakcijas burāšana dabas brīnumi džungļi ekspedīcijas festivāli ielu tirgi jūra kalni kalnu slēpošana kanjonings karavānas klinšu kāpšana laivošana lidošana metropoles nacionālie parki neparastas tradīcijas niršana piedzīvojumu sacensības pārgājieni safari savanna savvaļas dzīvnieki slēpju pārgājieni sērfošana tempļi un svētvietas tradicionālās rūpalas tuksneši UNESCO upes velobraucieni vietējie iedzīvotāji vulkāni vēsturiskas vietas
AAE Amata Amerikas Andora Argentīna ASV Austrija Baltija Bolīvija Bulgārija Cabo Verde Eiropa Francija Grenlande Grieķija Gruzija Holande Horvātija Igaunija Indonēzija Islande Itālija Kambodža Kipra Kirgizstāna Kontinenti un valstis Krievija Kuba Laosa Latvija Lielbritānija Lietuva Malaizija Maldīvu salas Maroka Melnkalne Mjanma (Birma) Namībija Nepāla Norvēģija Peru Polija Slovākija Somija Spānija Taizeme Tanzānija Tibeta Top ceļojumi Tunisija Turcija Ukraina Uncategorized Uzbekistāna Vjetnama Vācija Zambija Zimbabve Zviedrija Āfrika Āzija Čīle Ēģipte Ķīna Šveice
4x4 Gruzijā 4x4 Namibia 1001 jūdze Kubā 1001 jūdze Turcijā Apkārt Sicīlijai ASV Nacionālo Parku Bolīvijas Starp debesīm un zemi Burājam Grieķu Kiklādēs Cabo Verde sailing Grenlandes Hawaii Indonēzijas Vulkānu Kanāriju salas Laosas-Kambodžas Lielā Ķīnas Marokas avantūra Mjanmas (Birmas) Nepālas Himalaju Pamira Patagonijas Peru Inku Ceļa- Amazones Sahāras Tibetas Vjetnamas Dragona ceļa Āfrikas Kilimandžaro un safari